**Suplement i Certifikatës për kualifikimin profesional,**

**TELEKOMUNIKACION, Niveli IV në KSHK, referuar Nivelit IV të KEK**

**Individi është i aftë:**

* Të bëjë organizimin e vogël të punës në punimet e telekomunikacionit.
* Të interpretojë dokumentacionin teknik të fushës së telekomunikacionit.
* Të kryejë llogaritje teknike për burimet e energjisë dhe instalimet e pajisjeve dhe sistemeve të telekomunikacionit;
* Të përgatisë skema të thjeshta të instalimit të pajisjeve dhe sistemeve të telekomunikacionit.
* Të hartojë preventivin e materialeve për instalimet e pajisjeve dhe sistemeve të telekomunikacionit.
* Të përzgjedhë dhe përdorë veglat, pajisjet dhe instrumentet e punës.
* Tё kryejё punimet përgatitore për instalime të kabllimeve të telekomunikacionit.
* Të kryejë instalime të sistemeve të komunikimit me kabllo, fibër optike dhe wireless.
* Të kryejë instalimin e pajisjeve dhe sistemeve të telekomunikacionit.
* Të kryejë matje dhe kontrolle në pajisjet dhe sistemet e telekomunikacionit.
* Të diagnostikojë parregullsitë në sistemet dhe pajisjet e telekominikacionit.
* Të kryejë mirëmbajtjen e pajisjeve dhe sistemeve të telekomunikacionit.
* Të kryejë riparime dhe zëvendësime në pajisjet dhe sistemet e telekomunikacionit.
* Të përdorë katalogët për përzgjedhjen dhe porositjen e pjesëve zëvendësuese në telekomunikacion.
* Të përdorë programe dhe pajisje kompjuterike në funksion të veprimtarisë profesionale.
* Të plotësojë dokumentacionin teknik dhe financiar për punimet e telekomunikacionit
* Të zbatojë standardet ndërkombëtare në fushën e telekomunikacionit.
* Tё konceptojё planin pёr hapjen e njё biznesi tё vogёl fushën e telekomunikacionit
* Tё kryejё llogaritje tё thjeshta ekonomike qё lidhen me punimet e kryera në fushën e telekomunikacionit
* Të komunikojë me etikë dhe profesionalizëm gjatë kryerjes së veprimtarive.
* Të japë ndihmën e shpejtë në rast dëmtimi të personave në punë.
* Të zbatojë rregullat e sigurisë në punë dhe të ruajtjes së mjedisit gjatë kryerjes së punimeve në telekomunikacion.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Telekomunikacion” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky kualifikim i jep mundësinë individit t`i drejtohet tregut të punës për punësim nё ndërmarrje të shërbimeve të telekomunikacionit, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën telekomunikacionit.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).